b'\n_START_ARTICLE_\nVersli Lietuva\n_START_SECTION_\nIstorija\n_START_PARAGRAPH_\n1997 met\xc5\xb3 ruden\xc4\xaf \xc4\xafkurta  Lietuvos ekonomin\xc4\x97s pl\xc4\x97tros agent\xc5\xabra (LEPA, angl. Lithuanian Development Agency), sujungus Lietuvos investicij\xc5\xb3 ir Lietuvos eksporto pl\xc4\x97tros agent\xc5\xabras. Agent\xc5\xabra buvo pavaldi Lietuvos Respublikos Europos reikal\xc5\xb3 ministerijai._NEWLINE_Tikslai buvo skatinti bei pritraukti tiesiogines u\xc5\xbesienio investicijas \xc4\xaf Lietuv\xc4\x85, didinti Lietuvos preki\xc5\xb3 ir paslaug\xc5\xb3 eksport\xc4\x85, formuoti palankaus verslui ir investicijoms Lietuvos \xc4\xafvaizd\xc4\xaf u\xc5\xbesienio \xc5\xa1alyse ir skatinti Lietuvos verslo konkurencingumo augim\xc4\x85._NEWLINE_LEPA strukt\xc5\xabr\xc4\x85 sudar\xc4\x97 Investicij\xc5\xb3 skatinimo, Rinkodaros ir komunikacijos ir Tarptautin\xc4\x97s prekybos pl\xc4\x97tros departamentai, Administravimo ir pl\xc4\x97tros, ir Analitinis skyriai bei dvi atstovyb\xc4\x97s (Vokietijoje ir Belgijoje) ir a\xc5\xa1tuoni informacijos centrai u\xc5\xbesienyje (Lenkijoje, Ispanijoje, Vokietijoje, Rusijoje, Pranc\xc5\xabzijoje, Italijoje, Suomijoje ir Jungtin\xc4\x97je Karalyst\xc4\x97je). Agent\xc5\xabroje dirbo 65 darbuotojai._NEWLINE_1998 m. agent\xc5\xabra tapo pavaldi Lietuvos respublikos \xc5\xabkio ministerijai._NEWLINE_2009 m. LEPA i\xc5\xa1skaidyta \xc4\xaf V\xc5\xa1\xc4\xae \xe2\x80\x9eVersli Lietuva\xe2\x80\x9c ir V\xc5\xa1\xc4\xae \xe2\x80\x9eInvestuok Lietuvoje\xe2\x80\x9c.'